CELEX: 62018TN0583
Language: et
Date: 2018-09-26 00:00:00
Title: Kohtuasi T-583/18: 26. septembril 2018 esitatud hagi – Gesamtverband Verkehrsgewerbe Niedersachsen versus komisjon

26.11.2018   
            
            
               ET
            
            
               Euroopa Liidu Teataja
            
            
               C 427/95
            
         
      26. septembril 2018 esitatud hagi – Gesamtverband Verkehrsgewerbe Niedersachsen versus komisjon
      (Kohtuasi T-583/18)
      (2018/C 427/125)
      Kohtumenetluse keel: saksa
      
         Pooled
      
      
         Hageja: Gesamtverband Verkehrsgewerbe Niedersachsen e.V. (Hannover, Saksamaa) (esindaja: advokaat C. Antweiler)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 12. juuli 2018. aasta otsus C(2018) 4385 final, mis puudutab hageja 28. septembri 2016. aasta kaebust – SA.46538 (2017/NN).
               
            
         Väited ja peamised argumendid
      
      Käesolevas hagiavalduses palub hageja tühistada komisjoni 12. juuli 2018. aasta otsus C(2018) 4385 final tema kaebuse suhtes, mis puudutab Niedersächsisches Nahverkehrsgesetz (Alam-Saksimaa kohaliku transpordi seadus; edaspidi „NNVG“) § 7a kohast riigiabi (asi SA. 46697 [2017/NN]) (ELT 2018, C 292, lk 1).
      Hagi põhjenduseks esitab hageja järgmised väited.
      
                  1.
               
               
                  Abikavast ei ole teatatud (ELTL artikli 108 lõike 3 rikkumine)
                  Oma esimeses väites märgib hageja, et NNVG § 7a kujutab endast uut abi, millest oleks ELTL artikli 108 lõike 3 kohaselt tulnud komisjonile teatada.
               
            
                  2.
               
               
                  Üldnormist teatamata jätmine (Euroopa Parlamendi ja nõukogu määruse (EÜ) nr 1370/2007 (1) artikli 3 lõige 3)
                  Oma teises väites märgib hageja, et NNVG § 7a on üldnorm, mis puudutab rahalisi hüvitisi avaliku teenuse osutamise kohustuse täitmisel ja millega kehtestatakse maksimumtariifid õpilastele, üliõpilastele, praktikantidele ja liikumispuudega isikutele ning mis peaks Alam-Saksimaa tahte kohaselt jääma määruse nr 1370/2007 kohaldamisalast välja. Sellest tulenevalt oleks NNVG § 7a-st tulnud komisjonile nimetatud määruse artikli 3 lõike 3 kohaselt teatada.
               
            
         (1)  Euroopa Parlamendi ja nõukogu 23. oktoobri 2007. aasta määrus (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT 2007, L 315, lk 1).